Vagtskifte - Stormhunt
I går tirsdag tog jeg afsked med Danny i lufthavnen i Dallas efter to ugers superhyggeligt samvær. Jeg har tydeligt kunnet mærke, at der var en meteorolog med, og det har været meget lærerigt for mig. Så, Danny, tak for turen og tak for de mange gode forklaringer og fif. Dem får jeg stor glæde af i tredje og sidste del af chasen.
Da Danny som følge af dårligt vejr længere østpå med megen møje og besvær kom af sted med tre timers forsinkelse, brugte jeg tiden med at hente chaser vehicle no 3 og slappe af ved poolen på hotellet.
Onsdag eftermiddag ankom Jesper så med British Airways fra London. Han trådte ud i behagelige 30 graders varme godt bombet efter den lange rejse.
Jesper medbragte den famøse chokolade til hotellets søde receptionist. Noget, hun satte stor pris på.
Senere tog vi ud at spise på Chili's, hvor jeg fik lov til at bestille Margaritaer, tableside guacamole, tall Shinner on tab og Buffalo Boneless Chickenwings.
Det var noget, Jesper kunne bruge.
Efter en hurtig øl på værelset kravlede en udmattet Jesper i køjen.
Vi skal nu lege turister til omkring tirsdag, hvor vejret atter ser ud til at skifte gear til et mere aktivt mønster den resterende tid herovre.